Агенцијата за заштита на правото на слободен пристап до информациите од јавен карактер, врз основа на член 109 став 13 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од М.Д., поднесена против Министерството за економија и труд, по предметот Барање за пристап до информации од јавен карактер, на 29.09.2025 година, го донесе следното

 **Р Е Ш Е Н И Е**

1. Жалбата изјавена од М.Д., поднесена против Министерството за економија и труд, заведена во Агенцијата со бр. 08-423 на 16.09.2025 година, по предметот Барање за пристап до информации од јавен карактер **СЕ УВАЖУВА**.

2. **СЕ ЗАДОЛЖУВА** Имателот на информации да му ја достави на Барателот бараната информација, на начин и во форма наведени во Барањето.

3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

 **О Б Р А З Л О Ж Е Н И Е**

М.Д. поднел Барање за пристап до информации од јавен карактер до Министерството за економија и труд, заведено во Министерството на 14.07.2025 година, со кое побарал по е-маил да му се достави следната информација:

„1.Решение бр. 08-1309/2 од 24.02.2020 год. и целокупната пропратна документација за именување на овластено лице Миќо Стојановски Претседател на Синдикат на работниците од сообраќајот и врските на Република Северна Македонија и врз кој основ е направена промената и е донесено Решение со бр.08-1309/2 од 24.02.2022 год. издадено од Министерството за труд и социјална политика на Република Северна Македонија.

2.Известување од Министерството за труд и социјална политика на Република Северна Македонија со архивски број 08-1624/2 од 21.02.2020 год. потпишано од поранешниот заменик министер г-дин Ѓонул Бајрактар во Министерството за труд и социјална политика на Република Северна Македонија“.

Имателот на информации по ова Барање не постапил во законски предвидениот рок, по што Барателот достави Жалба заведена во Агенцијата со бр.08-337на 01.07.2025 година.

Агенцијата со електронски допис бр.08-423 од 11.08.2025 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Постапувајќи по предметната Жалба, Агенцијата за заштита на правото на слободен пристап до информациите од јавен карактер утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон. Од наведените причини Агенцијата донесе Решение бр.08-423 од 19.08.2025 година, со кое Жалбата ја уважи и му наложи на Имателот на информации да постапи по Барањето на Барателот согласно Законот за слободен пристап до информации од јавен карактер и за неговото постапување да ја извести Агенцијата во рок од 15 дена од денот на приемот на Решението.

На 16.09.2025 година барателот на информации до Агенцијата достави Жалба бр.08-423, во која наведува: „Бидејќи во законски предвидениот рок не сум добил одговор од имателот...поднесувам повторно жалба...“.

Агенцијата со електронски допис бр.08-423 од 16.09.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и останатите расположливи списи, истата **ја уважи и го задолжи Имателот на информации на Барателот да му ја достави бараната информација, на начин и во форма наведени во Барањето, во рок од 15 дена од денот на доставување на Решението**, поради следното:

По разгледувањето на Жалбата и списите во врска со предметот, Агенцијата констатира дека Имателот на информации, не го спровел Решението на Агенцијата бр.08-423 од 19.08.2025 година и не донел Решение со кое на Барателот ќе му ја достави бараната информација во целост, на начин и во форма наведени во Барањето.

Во конкретниот случај, Имателот на информации не одговори ниту на дописот на Агенцијата бр.08-423 од 16.09.2025 година и не се произнесе во врска со наводитете во Жалбата.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:**Против ова Решение странката може да поведе управен спор пред Управниот суд во рок од 30 дена.

 **Директор**

 **Пламенка Бојчева**